kardosdrur/scandi-wiki huggingface dataset:
Klaus Zerta

Klaus Zerta (født 25. november 1946 i Gelsenkirchen) er en tysk tidligere roer og olympisk guldvinder.

Zerta var som styrmand med i den tyske toer med styrmand, der med Bernhard Knubel og Karl Renneberg som roere deltog i OL 1960 i Rom. Her vandt de først deres indledende heat i bedste tid af alle, hvorpå de gentog bedriften i finalen, mens Sovjetunionen var mere end et sekund efter på andenpladsen, og USA blev nummer tre. Zerta var blot 13 år og 283 dage gammel, da guldet blev vundet, og han var på det tidspunkt den yngste tyske OL-guldvinder. Han modtog sammen med Knubel og Renneberg den højeste tyske sportsudmærkelse, Silbernes Lorbeerblatt, for sin præstation.

Han fik senere en lederstilling i kemivirksomheden Degussa. Derudover var han tennistræner i en periode.

OL-medaljer 
 1960:  Guld i toer med styrmand

Referencer

Eksterne henvisninger 

Roere fra Tyskland
Personer fra Gelsenkirchen
Deltagere for Tyskland ved sommer-OL 1960
Olympiske guldvindere fra Tyskland
Arthur Ayrault

Arthur Delancey "Dan" Ayrault Jr. (21. januar 1935 - 24. februar 1990) var en amerikansk roer, og dobbelt olympisk guldvinder, født i Long Beach.

Ayrault vandt guld ved OL 1956 i Melbourne, som del af den amerikanske toer med styrmand. Bådens øvrige besætning var Conn Findlay og Kurt Seiffert. Fire år senere, ved OL 1960 i Rom var han en del af amerikanernes guldvindende firer uden styrmand. De tre andre roere i båden var Ted Nash, John Sayre og Rusty Wailes.

OL-medaljer 
 1956:  Guld i toer med styrmand
 1960:  Guld i firer uden styrmand

Referencer

Eksterne henvisninger 

Roere fra USA
Personer fra Long Beach (Californien)
Kurt Seiffert

Armin Kurt Seiffert (født 21. december 1935 i Detroit, Michigan, USA) er en amerikansk tidligere roer, og olympisk guldvinder.

Seiffert vandt guld ved OL 1956 i Melbourne, som styrmanden i den amerikanske toer med styrmand. Bådens roere var Conn Findlay og Arthur Ayrault. Amerikanerne vandt guld efter en finale, hvor de henviste Tyskland og Sovjetunionen til henholdsvis sølv- og bronzemedaljer. Han deltog også ved OL 1960 i Rom, som styrmand i den amerikanske firer med styrmand, der blev slået ud inden finalen.

OL-medaljer 
 1956:  Guld i toer med styrmand

Referencer

Eksterne henvisninger 

Roere fra USA
Personer fra Detroit
Raymond Salles

Raymond Julien Salles (18. juli 1920 - 15. juni 1996) var en fransk roer, og olympisk guldvinder, født i Paris.

Salles vandt (sammen med Gaston Mercier og styrmand Bernard Malivoire) guld i toer med styrmand ved OL 1952 i Helsinki. Franskmændene sikrede sig guldet efter en finale, hvor Tyskland fik sølv mens Danmark tog bronzemedaljerne.

OL-medaljer 
 1952:  Guld i toer med styrmand

Referencer

Eksterne henvisninger 

Roere fra Frankrig
Personer fra Paris
Gaston Mercier

Gaston Mercier (5. juni 1932 - 4. juli 1974) var en fransk roer, og olympisk guldvinder, født i Paris.

Mercier vandt (sammen med Raymond Salles og styrmand Bernard Malivoire) guld i toer med styrmand ved OL 1952 i Helsinki. Franskmændene sikrede sig guldet efter en finale, hvor Tyskland fik sølv mens Danmark tog bronzemdealjerne. Fire år senere var han med i den franske firer uden styrmand, der fik bronze ved OL 1956 i Melbourne. Han deltog også ved OL 1960 i Rom, hvor han var med i den franske otter, der sluttede på fjerdepladsen.

Mercier døde som 42-årig af et hjerteanfald.

OL-medaljer 
 1952:  Guld i toer med styrmand
 1956:  Bronze i firer uden styrmand

Referencer

Eksterne henvisninger 

Roere fra Frankrig
Personer fra Paris
Bernard Malivoire

Bernard Malivoire (20. april 1938 - 18. december 1982) var en fransk roer, og olympisk guldvinder.

Malivoire vandt (sammen med roerne Raymond Salles og Gaston Mercier) guld i toer med styrmand ved OL 1952 i Helsinki, hvor han var bådens styrmand. Franskmændene sikrede sig guldet efter en finale, hvor Tyskland fik sølv mens Danmark tog bronzemdaljerne. Han var 14 år og 95 dage gammel da guldmedaljen blev vundet, hvilket gjorde ham til den yngste medaljevinder ved OL 1952.

OL-medaljer 
 1952:  Guld i toer med styrmand

Referencer

Eksterne henvisninger 

Roere fra Frankrig
Gerhard Gustmann

Gerhard Gustmann (født 13. august 1910 i Bonn, død 30. marts 1992 smst.) var en tysk roer og olympisk guldvinder.

Gustmann deltog sammen med Herbert Adamski og styrmand Dieter Arend i toer med styrmand ved OL 1936 i Berlin. Tyskerne vandt sikkert deres indledende heat i ny olympisk rekordtid, hvorefter de i finalens første halvdel kunne se den italienske båd lægge sig i spidsen. Men tyskerne satte en offensiv ind og sikrede sig guldet med et forspring på næsten tretten sekunder til italienerne, mens den franske båd fik bronze.

Gustmann og Adamski vandt desuden to EM-medaljer i toer med styrmand, en guldmedalje ved EM 1937 og en sølvmedalje ved EM 1938, begge med Günther Holstein som styrmand.

OL-medaljer 
 1936:  Guld i toer med styrmand

Referencer

Eksterne henvisninger 

Roere fra Tyskland
Personer fra Bonn
Deltagere for Tyskland ved sommer-OL 1936
Olympiske mestre fra Tyskland
Herbert Adamski

Herbert Adamski (født 30. april 1910 i Berlin, død 11. august 1941) var en tysk roer og olympisk guldvinder.

Adamski deltog sammen med Gerhard Gustmann og styrmand Dieter Arend i toer med styrmand ved OL 1936 i Berlin. Tyskerne vandt sikkert deres indledende heat i ny olympisk rekordtid, hvorefter de i finalens første halvdel kunne se den italienske båd lægge sig i spidsen. Men tyskerne satte en offensiv ind og sikrede sig guldet med et forspring på næsten tretten sekunder til italienerne, mens den franske båd fik bronze.

Gustmann og Adamski vandt desuden to EM-medaljer i toer med styrmand, en guldmedalje ved EM 1937 og en sølvmedalje ved EM 1938, begge med Günther Holstein som styrmand.

Adamski blev som soldat i den tyske værnemagt dræbt på østfronten under 2. verdenskrig.

OL-medaljer 
 1936:  Guld i toer med styrmand

Referencer

Eksterne henvisninger 

Roere fra Tyskland
Personer fra Berlin
Olympiske medaljevindere i roning
Deltagere for Tyskland ved sommer-OL 1936
Medaljevindere ved sommer-OL 1936
Olympiske mestre fra Tyskland
Dieter Arend

Dieter Arend (født 14. august 1914,  ukendt dødsår) var en tysk roer og olympisk guldvinder.

Arend, der var styrmand, deltog sammen med roerne Gerhard Gustmann og Herbert Adamski  i toer med styrmand ved OL 1936 i Berlin. Tyskerne vandt sikkert deres indledende heat i ny olympisk rekordtid, hvorefter de i finalens første halvdel kunne se den italienske båd lægge sig i spidsen. Men tyskerne satte en offensiv ind og sikrede sig guldet med et forspring på næsten tretten sekunder til italienerne, mens den franske båd fik bronze.

Arend var tysk mester med Gustmann og Adamski i 1936, og i 1943 og 1944 var han som styrmand tysk mester i firer med styrmand.

OL-medaljer 
 1936:  Guld i toer med styrmand

Referencer

Eksterne henvisninger 

Roere fra Tyskland
Olympiske medaljevindere i roning 
Deltagere for Tyskland ved sommer-OL 1936
Olympiske mestre fra Tyskland 
Medaljevindere ved sommer-OL 1936
Charles Kieffer

Charles M. "Charlie" Kieffer (11. august 1910 - 8. november 1975) var en amerikansk roer, og olympisk guldvinder, født i Philadelphia.

Kieffer vandt (sammen med Joseph Schauers og styrmand Edward Jennings) guld i toer med styrmand ved OL 1932 i Los Angeles. Amerikanerne sikrede sig guldet efter en finale, hvor Polen fik sølv mens Frankrig tog bronzemedaljerne. Det var den eneste udgave af OL han deltog i. Senere i livet arbejdede han som bankmand.

OL-medaljer 
 1932:  Guld i toer med styrmand

Referencer

Eksterne henvisninger 

Roere fra USA
Personer fra Philadelphia
Joseph Schauers

Joseph Anthony "Joe" Schauers (27. maj 1909 - 18. oktober 1987) var en amerikansk roer, og olympisk guldvinder, født i Philadelphia.

Schauers vandt (sammen med Charles Kieffer og styrmand Edward Jennings) guld i toer med styrmand ved OL 1932 i Los Angeles. Amerikanerne sikrede sig guldet efter en finale, hvor Polen fik sølv mens Frankrig tog bronzemedaljerne. Det var den eneste udgave af OL han deltog i.

OL-medaljer 
 1932:  Guld i toer med styrmand

Referencer

Eksterne henvisninger 

Roere fra USA
Personer fra Philadelphia
Edward Jennings

Edward Francis "Ed" Jennings (9. april 1898 - 9. februar 1975) var en amerikansk roer, og olympisk guldvinder, født i Philadelphia.

Jennings vandt (sammen med roerne Charles Kieffer og Joseph Schauers) guld i toer med styrmand ved OL 1932 i Los Angeles, hvor han var bådens styrmand. Amerikanerne sikrede sig guldet efter en finale, hvor Polen fik sølv mens Frankrig tog bronzemedaljerne. Otte år forinden, ved OL 1924 i Paris, havde han været med til at vinde bronze i samme disciplin, også her som styrmand.

OL-medaljer 
 1932:  Guld i toer med styrmand
 1924:  Bronze i toer med styrmand

Referencer

Eksterne henvisninger 

Roere fra USA
Personer fra Philadelphia
Hans Schöchlin

Hans W. Schöchlin (6. marts 1893 - 3. juni 1978) var en schweizisk roer, og olympisk guldvinder, bror til Karl Schöchlin.

Schöchlin vandt guld i toer med styrmand ved OL 1928 i Amsterdam, sammen med sin bror Karl og styrmanden Hans Bourquin. Schweizerne sikrede sig guldet foran Frankrig og Belgien, der fik henholdsvis sølv og bronze. Han deltog også ved OL 1936 i Berlin.

Schöchlin vandt desuden en lang række EM-medaljer, blandt andet en guldmedalje i både dobbeltsculler og otter.

OL-medaljer 
 1928:  Guld i toer med styrmand

Referencer

Eksterne henvisninger 

Roere fra Schweiz
Karl Schöchlin

Karl Schöchlin (13. juni 1894 - 7. november 1974) var en schweizisk roer, og olympisk guldvinder, bror til Hans Schöchlin.

Schöchlin vandt guld i toer med styrmand ved OL 1928 i Amsterdam, sammen med sin bror Hans og styrmanden Hans Bourquin. Schweizerne sikrede sig guldet foran Frankrig og Belgien, der fik henholdsvis sølv og bronze. Han deltog også ved OL 1936 i Berlin.

Schöchlin vandt desuden en lang række EM-medaljer, blandt andet en guldmedalje i både dobbeltsculler og otter.

OL-medaljer 
 1928:  Guld i toer med styrmand

Referencer

Eksterne henvisninger 

Roere fra Schweiz
Hans Bourquin

Hans Bourquin (16. oktober 1914 - 1998) var en schweizisk roer, og olympisk guldvinder.

Bourquin vandt guld i toer med styrmand ved OL 1928 i Amsterdam, som styrmand sammen med roerne Hans og Karl Schöchlin. Schweizerne sikrede sig guldet foran Frankrig og Belgien, der fik henholdsvis sølv og bronze. Han var 13 år gammel da han vandt medaljen.

OL-medaljer 
 1928:  Guld i toer med styrmand

Referencer

Eksterne henvisninger 

Roere fra Schweiz
Édouard Candeveau

Édouard Candeveau (11. februar 1898 - 12. november 1989) var en schweizisk roer, og olympisk guldvinder.

Candeveau vandt bronze i toer med styrmand ved OL 1920 i Antwerpen, sammen med Alfred Felber og styrmanden Paul Piaget. Fire år senere, ved OL 1924 i Paris, sikrede han sig en guldmedalje i samme disciplin, igen sammen med Felber, denne gang med Émile Lachapelle som styrmand. Han deltog også ved OL 1928 i Amsterdam, denne gang i disciplinen singlesculler.

Candeveau vandt desuden fire EM-guldmedaljer, en i singlesculler, en i dobbeltsculler og to i toer med styrmand.

OL-medaljer 
 1924:  Guld i toer med styrmand
 1920:  Bronze i toer med styrmand

Referencer

Eksterne henvisninger 

Roere fra Schweiz
Alfred Felber

Alfred Felber (19. september 1886 - 1967) var en schweizisk roer, og olympisk guldvinder.

Felber vandt bronze i toer med styrmand ved OL 1920 i Antwerpen, sammen med Édouard Candeveau og styrmanden Paul Piaget. Fire år senere, ved OL 1924 i Paris, sikrede han sig en guldmedalje i samme disciplin, igen sammen med Candeveau, denne gang med Émile Lachapelle som styrmand.

Felber vandt desuden fire EM-guldmedaljer i toer med styrmand.

OL-medaljer 
 1924:  Guld i toer med styrmand
 1920:  Bronze i toer med styrmand

Referencer

Eksterne henvisninger 

Roere fra Schweiz
Émile Lachapelle

Émile Henri Lachapelle (12. september 1905 - februar 1988) var en schweizisk roer, og dobbelt olympisk guldvinder.

Lachapelle vandt to guldmedaljer som styrmand ved OL 1924 i Paris. Han vandt guld i toer med styrmand sammen med Alfred Felber og Édouard Candeveau, og i firer med styrmand sammen med Émile Albrecht, Alfred Probst, Eugen Sigg og Hans Walter. Han deltog også ved OL 1948 i London, denne gang i sejlsport.

Lachapelle vandt desuden to EM-guldmedaljer i toer med styrmand.

OL-medaljer 
 1924:  Guld i toer med styrmand
 1924:  Guld i firer med styrmand

Referencer

Eksterne henvisninger 

Roere fra Schweiz
Sejlsportsfolk
Margrete Heiberg Bose

Margrete Elisabeth Heiberg Bose (19. september 1865 i Sorø - 17 juli 1952 i San Justo, Argentina), var en dansk-argentinsk fysiker og kemiker. Hun var den første kvinde i Danmark med en akademisk grad i kemi (Mag.scient.). Hun var også en af verdens første kvindelige professorer i fysik.

Margrete Bose var datter af Gabriel Thomas Skat Rørdam Heiberg (1832–1917) og Johanne Christiane Müller (1837–1914). Faderen var adjunkt ved Sorø Akademi og præst i Roskilde Domkirke.

Referencer 

Fysikere fra Danmark
Danskere i 1900-tallet
Kemikere fra Danmark
Alumni fra Københavns Universitet
Ercole Olgeni

Ercole Olgeni (født 11. december 1883, død 14. juli 1947) var en italiensk roer og olympisk guldvinder.

Olgeni vandt i 1905 sit første italienske mesterskab, hvor han roede firer med styrmand. I 1906 gentog han bedriften, men nu i toer med styrmand, og samme år blev han europamester i samme disciplin. I 1908 vandt han også EM, denne gang i firer med styrmand, og i 1911 igen i toer med styrmand. Han vandt desuden tre EM-sølvmedaljer og en -bronzemedalje i sin karriere, der strakte sig til 1924.

Olgeni deltog i toer med styrmand ved OL 1920 i Antwerpen sammen med Giovanni Scatturin og styrmanden Guido De Filip. Konkurrencen havde kun seks deltagende både, og italienerne vandt først deres indledende heat mod en belgisk båd, inden de i finalen sikrede sig guldet foran Frankrig og Schweiz, der fik henholdsvis sølv og bronze.

Olgeni og Scatturin deltog også toer med styrmand i OL 1924 i Paris, denne gang med Gino Sopracordevole som styrmand. Dette år var der kun fem deltagende både, og trods en andenplads efter den schweiziske båd i det indledende heat gik italienerne i finalen. Her blev de igen besejret af schweizerne, selv om de blot var 0,1 sekund efter på andenpladsen, mens den amerikanske båd blev nummer tre.

OL-medaljer 
 1920:  Guld i toer med styrmand
 1924:  Sølv i toer med styrmand

Referencer

Eksterne henvisninger 

Roere fra Italien
Personer fra Venedig
Deltagere for Italien ved sommer-OL 1920
Deltagere for Italien ved sommer-OL 1924
Olympiske mestre fra Italien
Olympiske sølvmedaljevindere fra Italien
Giovanni Scatturin

Giovanni Scatturin (født 30. maj 1893 i Venedig, død 11. oktober 1951 i Rosario) var en italiensk roer og olympisk guldvinder.

Scatturins første store resultat var et italiensk mesterskab og en EM-sølvmedalje i otter i 1910. I 1919 blev han italiensk mester i toer med styrmand og i 1920 i otteren.

Scatturin deltog i toer med styrmand ved OL 1920 i Antwerpen sammen med Ercole Olgeni og styrmanden Guido De Filip. Konkurrencen havde kun seks deltagende både, og italienerne vandt først deres indledende heat mod en belgisk båd, inden de i finalen sikrede sig guldet foran Frankrig og Schweiz, der fik henholdsvis sølv og bronze.

I de følgende år opnåede han flere italienske mesterskaber i otter og toer med styrmand, og i toer med styrmand blev det til EM-sølv i 1923 og -bronze i 1924.

Olgeni og Scatturin deltog også toer med styrmand i OL 1924 i Paris, denne gang med Gino Sopracordevole som styrmand. Dette år var der kun fem deltagende både, og trods en andenplads efter den schweiziske båd i det indledende heat gik italienerne i finalen. Her blev de igen besejret af schweizerne, selv om de blot var 0,1 sekund efter på andenpladsen, mens den amerikanske båd blev nummer tre.

Efter OL 1924 indstillede Scatturin sin rokarriere, og han emigrerede senere til Argentina.

OL-medaljer 
 1920:  Guld i toer med styrmand
 1924:  Sølv i toer med styrmand

Referencer

Eksterne henvisninger 

Roere fra Italien
Personer fra Venedig
Deltagere for Italien ved sommer-OL 1920
Deltagere for Italien ved sommer-OL 1924
Olympiske mestre fra Italien
Olympiske sølvmedaljevindere fra Italien
Guido De Filip

Guido De Felip (født 21. september 1904, død 21. september 1968) var en italiensk roer og olympisk guldvinder.

De Felip deltog i toer med styrmand ved OL 1920 i Antwerpen, hvor han var styrmanden i båden, der desuden bestod af roerne Ercole Olgeni og Giovanni Scatturin. Konkurrencen havde kun seks deltagende både, og italienerne vandt først deres indledende heat mod en belgisk båd, inden de i finalen sikrede sig guldet foran Frankrig og Schweiz, der fik henholdsvis sølv og bronze.

De Filip, der bare var seksten år, da han vandt OL-guld, var med til at blive italiensk mester flere gange de følgende år i firer med styrmand, og han var senere også med til selv at ro, da han var med til at vinde et 12 km-løb mellem Milano og Caggiano i udrigger.

OL-medaljer 
 1920:  Guld i toer med styrmand

Referencer

Eksterne henvisninger 

Roere fra Italien
Deltagere for Italien ved sommer-OL 1920
Olympiske mestre fra Italien
François Brandt

François Brandt (født 29. december 1874, død 4. juli 1949) var en hollandsk roer og olympisk guldvinder.

Brandt vandt sammen med Roelof Klein guld i toer med styrmand ved OL 1900 i Paris, første gang denne disciplin var på det olympiske program. I semifinalen havde de Hermanus Brockmann som styrmand, men da han var for tung, blev han til finalen afløst af en cirka syv-årig lokal fransk dreng, som det aldrig siden har været mulig at identificere. Ved de samme lege vandt Brandt også en bronzemedalje som del af den hollandske otter.

Brandt blev uddannet civilingeniør i Delft og arbejdede siden hos de hollandske jernbaner frem til 1938, hvor han blev udnævnt til biskop for Liberal Katolsk Kirke i Holland og Belgien.

OL-medaljer 
 1900:  Guld i toer med styrmand
 1900:  Bronze i otter

Referencer

Eksterne henvisninger 

Roere fra Holland
Deltagere for Holland ved sommer-OL 1900
Olympiske mestre fra Holland
Olympiske bronzemedaljevindere fra Holland
Roelof Klein

Roelof Klein (født 7. juni 1877, død 13. februar 1960) var en hollandsk roer og olympisk guldvinder.

Klein vandt sammen med François Brandt guld i toer med styrmand ved OL 1900 i Paris, første gang denne disciplin var på det olympiske program. I semifinalen havde de Hermanus Brockmann som styrmand, men da han var for tung, blev han til finalen afløst af en cirka syv-årig lokal fransk dreng, som det aldrig siden har været mulig at identificere. Ved de samme lege vandt Klein også en bronzemedalje som del af den hollandske otter.

I sit civile liv var Klein ingeniør, og han arbejdede i første omgang for Shell. I 1910 immigrerede han til USA, hvor han boede til sin død i 1960.

OL-medaljer 
 1900:  Guld i toer med styrmand
 1900:  Bronze i otter

Referencer

Eksterne henvisninger 

Roere fra Holland
Deltagere for Holland ved sommer-OL 1900
Olympiske mestre fra Holland
Olympiske bronzemedaljevindere fra Holland
Hermanus Brockmann

Hermanus "Herman" Gerardus Brockmann (født 14. juni 1871 i Amsterdam, død 18. januar 1936) var en hollandsk roer og olympisk deltager.

Brockmann deltog som styrmand i tre forskellige rodiscipliner ved OL 1900 i Paris. I toer med styrmand var han med i båden, der kvalificerede sig til finalen første gang denne disciplin var på det olympiske program. Imidlertid mente bådens roere, François Brandt og Roelof Klein, at Brockmann var for tung, så i finalen blev han afløst af en syv-årig lokal fransk dreng, som det aldrig siden har været muligt at identificere. Alligevel regnes han som officiel guldmedaljevinder fra disciplinen. 

Ved de samme lege var han også styrmand for den hollandske firer med styrmand, der vandt sit indledende heat og dermed var kvalificeret til finalen. Efter en del kontroverser og to afholdte finaleløb vandt hollænderne sølv efter en tysk båd. Endelig var han styrmand for otteren, der vandt bronze.

I sit civile liv var Brockmann uddannet læge og deltog på trods af dette ved OL som medlem af en studenterroklub.

OL-medaljer 
 1900:  Guld i toer med styrmand
 1900:  Sølv i firer med styrmand
 1900:  Bronze i otter

Referencer

Eksterne henvisninger 

Roere fra Holland
Personer fra Amsterdam
Olympiske mestre fra Holland
Olympiske sølvmedaljevindere fra Holland
Olympiske bronzemedaljevindere fra Holland
Deltagere for Holland ved sommer-OL 1900
Mario Streit

Mario Streit (født 14. april 1967 i Rathenow) er en tysk tidligere roer.

Karriere 
Streits første store internationale resultat kom i 1984, hvor han var med til at blive juniorverdensmester for DDR i firer med styrmand, en præstation han gentog året efter. Som senior kom han med i otteren, der blev nummer fem ved VM i 1986, men i 1987 roede han igen firer med styrmand, som blev nummer fire ved VM dette år.

Ved OL 1988 i Seoul stillede han op for DDR i toer med styrmand sammen med Detlef Kirchhoff og styrmand René Rensch – samme besætning som var til VM året forinden. Østtyskerne vandt deres indledende heat og blev nummer to i semifinalen efter Italien. I finalen var italienerne fortsat suveræne og vandt med et forspring på næsten to sekunder ned til østtyskerne, der sikrede sig sølvet foran Storbritannien på tredjepladsen.

1989 blev sidste år, hvor han konkurrerede internationalt, og her blev han igen nummer fire ved VM i toer med styrmand, nu med en ny styrmand.

Ud over de internationale resultater opnåede han at blive østtysk mester i otteren i 1986 og i toeren med styrmand 1989.

OL-medaljer 
 1988:  Sølv i toer med styrmand

Referencer

Eksterne henvisninger 

Roere fra Tyskland
Deltagere for DDR ved sommer-OL 1988
Olympiske sølvmedaljevindere fra DDR